Tinker Tailor Soldier Spy (filme)

Tinker Tailor Soldier Spy é un filme de 2011 dirixido por Tomas Alfredson. O guión foi escrito por Bridget O'Connor e Peter Straughan, e baséase na novela homónima de 1974 escrita por John le Carré. Está protagonizado por Gary Oldman como George Smiley, con Colin Firth, Tom Hardy, John Hurt, Toby Jones, Mark Strong, Benedict Cumberbatch, Ciarán Hinds, David Dencik e Kathy Burke como parte do elenco. A acción está ambientada en Londres a comezos da década de 1970 e conta a historia da caza dun axente dobre soviético infiltrado na cúpula do servizo secreto británico.

 Sinopse 
Situada na década de 1970, no contexto da guerra fría, o fracaso dunha misión especial en Hungría provoca unha remuda na cúpula dos servizos secretos británicos. Un dos defenestrados é o axente George Smiley (Oldman). Porén, cando xa se afixera á idea de se retirar, encárganlle unha misión especial. Sospéitase que hai un «axente encuberto» na cúpula do servizo e só alguén externo pode descubrir quen é. Coa axuda doutro axente desafiuzado e outro en actividade, Smiley irá recollendo información e encaixando as pezas para tentar descubrir o traidor.

 Personaxes 

 Gary Oldman como George Smiley ("Beggarman")
 Colin Firth como Bill Haydon ("Tailor")
 Tom Hardy como Ricki Tarr
 Mark Strong como Jim Prideaux
 Ciarán Hinds como Roy Bland ("Soldier")
 Benedict Cumberbatch como Peter Guillam
 David Dencik como Toby Esterhase ("Poorman")
 Stephen Graham como Jerry Westerby
 Simon McBurney como Oliver Lacon
 Toby Jones como Percy Alleline ("Tinker")
 John Hurt como Control
 Kathy Burke como Connie Sachs
 Roger Lloyd-Pack como Mendel
 Svetlana Khodchenkova como Irina
 Konstantin Khabensky como Polyakov
 Michael Sarne como Karla
 John le Carré como convidado na festa de Nadal
 Katrina Vasilieva como Ann Smiley

 Notas 

Categoría:Filmes de 2011
Categoría:Filmes en lingua inglesa
Categoría:Filmes do Reino Unido
Categoría:Filmes de Francia
Categoría:Filmes de Alemaña
Categoría:Filmes dirixidos por Tomas Alfredson
Categoría:Filmes producidos por Tim Bevan
Categoría:Filmes producidos por Eric Fellner
Categoría:Filmes de Working Title Films
Categoría:Filmes de StudioCanal
Categoría:Filmes rodados en Turquía
Categoría:Filmes rodados en Londres
Categoría:Filmes rodados en Budapest
Categoría:Filmes ambientados en Budapest
Categoría:Filmes ambientados en Istanbul
Categoría:Filmes ambientados en París
Categoría:Filmes ambientados en Londres
Categoría:Filmes ambientados en 1974
Categoría:Filmes ambientados en 1973